CELEX: 31985L0509
Language: el
Date: 1985-11-06 00:00:00
Title: Δεύτερη οδηγία 85/509/ΕΟΚ της Επιτροπής της 6ης Νοεμβρίου 1985 για τροποποίηση του παραρτήματος της οδηγίας 82/471/ΕΟΚ του Συμβουλίου σχετικά με ορισμένα προϊόντα τα οποία χρησιμοποιούνται στη διατροφή των ζώων

Avis juridique important

|

31985L0509

Δεύτερη οδηγία 85/509/ΕΟΚ της Επιτροπής της 6ης Νοεμβρίου 1985 για τροποποίηση του παραρτήματος της οδηγίας 82/471/ΕΟΚ του Συμβουλίου σχετικά με ορισμένα προϊόντα τα οποία χρησιμοποιούνται στη διατροφή των ζώων  

Επίσημη Εφημερίδα αριθ. L 314 της 23/11/1985 σ. 0025 - 0026 Φινλανδική ειδική έκδοση: Κεφάλαιο 3 τόμος 19 σ. 0207  Ισπανική ειδική έκδοση: Κεφάλαιο 03 τόμος 39 σ. 0025  Σουηδική ειδική έκδοση: Κεφάλαιο 3 τόμος 19 σ. 0207  Πορτογαλική ειδική έκδοση : Κεφάλαιο 03 τόμος 39 σ. 0025 

***** ΔΕΥΤΕΡΗ ΟΔΗΓΙΑ ΤΗΣ ΕΠΙΤΡΟΠΗΣ  της 6ης Νοεμβρίου 1985  για τροποποίηση του παραρτήματος της οδηγίας 82/471/ΕΟΚ του Συμβουλίου σχετικά με ορισμένα προϊόντα τα οποία χρησιμοποιούνται στη διατροφή των ζώων  (85/509/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 82/471/ΕΟΚ του Συμβουλίου της 30ής Ιουνίου 1982 σχετικά με ορισμένα προϊόντα τα οποία χρησιμοποιούνται στη διατροφή των ζώων (1), όπως τροποποιήθηκε από την οδηγία 84/443/ΕΟΚ (2), και ιδίως το άρθρο 6,  Εκτιμώντας:  ότι η οδηγία 82/471/ΕΟΚ προβλέπει ότι το περιεχόμενο των παραρτημάτων της πρέπει να προσαρμόζεται διαρκώς στις επιστημονικές και τεχνικές γνώσεις·  ότι είναι περιττό να απαιτείται η δήλωση στην ετικέτα ή στη συσκευασία των σύνθετων ζωοτροφών της ένδειξης «προϊόντα που συμπαράγονται κατά τη διαδικασία παρασκευής του L-γλουταμικού οξέος» ή «προϊόντα που συμπαράγονται κατά τη διαδικασία παρασκευής της L-λυσίνης», δεδομένου ότι οι άλλες απαιτήσεις, όσον αφορά τη δήλωση αυτών των προϊόντων, αρκούν για να τα χαρακτηρίσουν·  ότι, από τις μελέτες που πραγματοποιήθηκαν σχετικά με ορισμένα αμινοξέα, προέκυψε ότι τα προϊόντα αυτά πληρούν τις απαιτήσεις της οδηγίας 82/471/ΕΟΚ· ότι, ως εκ τούτου, η χρησιμοποίησή τους στη διατροφή των ζώων μπορεί να επιτραπεί με ορισμένους όρους·  ότι τα μέτρα που προβλέπονται στην παρούσα οδηγία είναι σύμφωνα με τη γνώμη της Μόνιμης Επιτροπής Ζωοτροφών,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:  Άρθρο 1  Το παράρτημα της οδηγίας 82/471/ΕΟΚ τροποποιείται σύμφωνα με το παράρτημα της παρούσας οδηγίας.  Άρθρο 2  Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με τις διατάξεις του άρθρου 1, το αργότερο στις 30 Ιουνίου 1986. Πληροφορούν αμέσως την Επιτροπή σχετικά.  Άρθρο 3  Η παρούσα οδηγία απευθύνεται στα κράτη μέλη.  Βρυξέλλες, 6 Νοεμβρίου 1985.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 213 της 21. 7. 1982, σ. 8.  (2) ΕΕ αριθ. L 245 της 14. 9. 1984, σ. 21.  ΠΑΡΑΡΤΗΜΑ  1. Στην ομάδα 2.3 «Προϊόντα που συμπαράγονται κατά τη διαδικασία παρασκευής των αμινοξέων με ζύμωση», στήλη 7 « ειδικές διατάξεις», καταργείται η πρώτη περίπτωση μετά από την ένδειξη «Δηλώσεις στις ετικέτες ή στη συσκευασία των σύνθετων ζωοτροφών».  2. Στο σημείο 3 «Αμινοξέα και τα άλατά τους», προστίθενται τα ακόλουθα προϊόντα:  1.2.3.4.5.6.7 //  //  //  //  //  //  //  // «1   // 2   // 3   // 4   // 5   // 6   // 7   //  //  //  //  //  //  //  // Ονομασία των  ομάδων προϊόντων   // Ονομασία του προϊόντος   // Χαρακτηρισμός του θρεπτικού  συστατικού ή χαρακτηρισμός  του μικροοργανισμού   // Καλλιεργητικό  υπόστρωμα  (τυχόν προδιαγραφές)   // Χαρακτηριστικά  της σύστασης  του προϊόντος   // Ζωϊκό είδος   // Ειδικές διατάξεις   //  //  //  //  //  //  //  //  // 3.7. L-tryptophane, τεχνικά καθαρό   // (C8H5NH)-CH2-CH(NH2)-COOH   // -  // L-tryptophane: min. 98 %   // Όλα τα είδη ζώων  // Ενδείξεις στην ετικέτα ή στη συσκευασία του προϊόντος:  - μνεία "L-tryptophane" - περιεκτικότητα σε L-tryptophane και σε υγρασία.   //   // 3.8. DL-tryptophane, τεχνικά καθαρό   // ( C8H5NH)-CH2-CH(NH2)-COOH   // -   // DL-tryptophane: min. 98 %  // Όλα τα είδη ζώων   // Ενδείξεις στην ετικέτα ή στη συσκευασία του προϊόντος:  - μνεία "DL-tryptophane" - περιεκτικότητα σε DL-tryptophane και σε υγρασία.»   //    //   //   //   //   //   //